ท้องได้22สัปดาห์ แต่ผลโครโมโซมผิดปกติเลยให้ยุติการตั้งครรภ์ แท้งไปเมื่อวันที่25 ก.ค. แล้ววันที่4ส.ค.มีเพศสัมพันธ์กับแฟนแต่ไม่ได้ใส่ถุงยางมีผลข้างเคียงอ่ะไรมั่ยค่ะ คืออยากท้องต่อค่ะ
สวัสดีค่ะ อาการแท้งคืออาการที่ตัวอ่อน เยื่อบุตัวอ่อนหลุดออกมาจากมดลูกโดยสมบูรณ์ไม่มีการค้างอยู่ในมดลูก วินิจฉัยจากอาการที่เลือดหยุดไหลสนิท ตรวจภายในพบปากมดลูกปิด อัลตราซาวน์หน้าท้องไม่พบตัวอ่อนหรือเนื้อเยื่อค้างอยู่ในมดลูก อาจเกิดจากสาเหตุทางมารดาหรือสาเหตุของบุตรที่มีโครโมโซมที่ไม่ปกติหลังแท้ง ประจำเดือนจะกลับมาเป็นปกติในประมาณ 1-2 เดือน ส่วนใหญ่จะแนะนำคุมกำเนิดหลังแท้ง 1 เดือนเพื่อให้ร่างกายได้ฟื้นตัวก่อนจะตั้งครรภ์ครั้งใหม่ค่ะ และควรงดการมีเพศสัมพันธ์ประมาณ 2 อาทิตย์หลังแท้ง เพื่อลดโอกาสการติดเชื้อในมดลูกแต่หากมีเพศสัมพันธ์ไปแล้ว แนะนำสังเกตอาการ หากมีเลือดออกผิดปกติทางช่องคลอด มีไข้ ปวดหน่วงท้องน้อยมาก ควรรีบไปพบสูตินรีแพทย์